turjo4nis/wikipedia-bn-dump-20250701 huggingface dataset:
আজিম প্রেমজী

আজিম হাশিম প্রেমজী (জন্মঃ ২৪ জুলাই ১৯৪৫) হলেন একজন ভারতীয় বিশিষ্ট শিল্পপতি এবং লোকহিতৈষী ব্যক্তি। এছাড়াও তিনি উইপ্রো লিমিটেডের সভাপতির দায়িত্ব পালন করছেন। সফটওয়্যার শিল্পে ভারতীয় নেতাদের অন্যতম একজন হিসাবে বৈচিত্রতা এবং উত্থান বৃদ্ধির মধ্যে দিয়ে বিগত চার দশক ধরে কোম্পানী পথনির্দেশক হিসেবে কাজ করছেন। ২০০০ সালে তিনি এশিয়াউইক কর্তৃক বিশ্বের ২০ জন সবচেয়ে প্রভাবশালী পুরুষ এর ভোট পেয়েছিলেন। তিনি দু'বার টাইম ম্যাগাজিন কর্তৃক ১০০ জন সবচেয়ে প্রভাবশালী মানুষের তালিকায় অন্তুভূক্ত হয়েছিলেন; যাতে করে প্রথমবার ২০০৪ সালে এবং দ্বিতীয়বার ২০১১ সালে নির্বাচিত হন। প্রেমজীর উইপ্রোতে ৭৫% শতাংশ মালিকানা রয়েছে এবং এছাড়াও তিনি একটি প্রাইভেট ইকুইটি ফান্ড প্রেমজিউনভেস্ট এর মালিক। যেটি তার ব্যক্তিগত পোর্টফোলিও থেকে মার্কিন ডলার $ ১ বিলিয়ন বিনিময়ে পরিচালিত হয়ে থাকে।

কর্মজীবন 
১৯৬৭ সালে তার পিতার মৃত্যুর সংবাদ পাওয়ার পরে মাত্র ২১ বছর বয়সে তিনি স্ট্যানফোর্ড বিশ্ববিদ্যালয় থেকে বাড়ি ফিরে আসেন। যেখানে তিনি প্রকৌশল বিষয়ে অধ্যয়নরত ছিলেন।

ব্যক্তিগত জীবন 
আজিম ভারতের মুম্বাই শহরে জন্মগ্রহণ করেন। তিনি ব্রিটিশ ভারতের গুজরাটের একটি পার্শী সম্ভ্রান্ত পরিবারের অন্যতম অংশ ছিলেন। তার পিতামহ একজন সুপরিচিত ব্যবসায়ী ছিলেন এবং তিনি মায়ানমার এর চাউল রাজা নামে পরিচিত ছিলেন। বিভক্তির পরে জিন্নাহ পাকিস্তান আসতে তার পিতামহ আমন্ত্রণ জানানো হলে তিনি তা প্রত্যাখান করেন এবং ভারতে থাকার সিদ্ধান্ত গ্রহণ করেন।

বৈভব ও প্রতিপত্তি 
ফোর্বস এর ২০১৮ প্রতিবেদন অনুযায়ী তিনি বর্তমানে ভারতের তৃতীয় ধনবান ব্যক্তি এবং বিশ্বের ৫৮তম ধনী ।

২০১৯ সালে ফোর্বসের বিশ্বজোড়া কোটিপতি তালিকায় ৩৬তম তিনি । তার সম্পত্তির পরিমাণ ২২.৬ বিলিয়ন মার্কিন ডলার।

মানবপ্রীতি

আজিম প্রেমজী ফাউন্ডেশন ও বিশ্ববিদ্যালয় 
২০০১ সালে তিনি একটি অলাভজনক প্রতিষ্ঠান হিসেবে আজিম প্র্রেমজী ফাউন্ডেশন প্রতিষ্ঠা করেন।

আরও দেখুন 
 ফোর্বসের বিলিয়নিয়ারের তালিকা

তথ্যসূত্র

বহিঃসংযোগ 

 Profile at Wipro
 
 
 Profile at Forbes
 
 
 Azim Premji collected news and commentary at The Times of India
 
 

১৯৪৫-এ জন্ম
জীবিত ব্যক্তি
ভারতীয় শিল্পপতি
ভারতীয় মুসলিম
ভারতীয় জনহিতৈষী
গুজরাতি ব্যক্তি
২১শ শতাব্দীর জনহিতৈষী
২১শ শতাব্দীর ব্যবসায়ী
২০শ শতাব্দীর ভারতীয় ব্যবসায়ী
ভারতীয় শতকোটিপতি
ভারতীয় কোম্পানি প্রতিষ্ঠাতা
মুম্বইয়ের ব্যবসায়ী
বাণিজ্য ও শিল্পে পদ্মভূষণ প্রাপক
বাণিজ্য ও শিল্পে পদ্মবিভূষণ প্রাপক
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
ভারতীয় বিদ্যালয় ও কলেজের প্রতিষ্ঠাতা
ভারতীয় উদ্যোগী পুঁজিপতি
১৯৯৯ ক্রিকেট বিশ্বকাপ ফাইনাল

১৯৯৯ ক্রিকেট বিশ্বকাপ ফাইনাল খেলাটি আইসিসি’র পরিচালনায় লন্ডনের লর্ড’স ক্রিকেট গ্রাউন্ডে ২০ জুন, ১৯৯৯ তারিখে অনুষ্ঠিত হয়। এরফলে চতুর্থবারের মতো লর্ড’স ফাইনাল খেলা আয়োজনের গৌরব লাভ করে। এর পূর্বে ১৯৭৫, ১৯৭৯ ও ১৯৮৩ সালের ফাইনাল খেলা এখানে অনুষ্ঠিত হয়েছিল। স্টিভ ওয়াহ’র নেতৃত্বাধীন অস্ট্রেলিয়া ক্রিকেট দল একচেটিয়া ফাইনালে ৮ উইকেটের বিশাল ব্যবধানে শীর্ষস্থানীয় পাকিস্তান দলকে পরাভূত করে দ্বিতীয়বারের মতো বিশ্বকাপ ক্রিকেট প্রতিযোগিতার শিরোপা লাভ করে। এ প্রতিযোগিতায় জয়ের মাধ্যমে অস্ট্রেলিয়া দল বিশ্বকাপে তাদের একযুগের আধিপত্যবাদের সূচনা ঘটে। তারকা খেলোয়াড় শেন ওয়ার্ন বোলিংয়ে অনন্য সাধারণ ক্রীড়াশৈলী প্রদর্শনের মাধ্যমে ম্যান অব দ্য ম্যাচের পুরস্কার লাভ করেন। ম্যান অব দ্য সিরিজ নির্বাচিত হন দক্ষিণ আফ্রিকান খেলোয়াড় ল্যান্স ক্লুজনার। গুজব রটেছিল যে, এ খেলায় অর্থের বিনিময়ে ফলাফল নির্ধারিত হয়েছে।

বিস্তারিত

খেলার বিবরণ 
পাকিস্তান টসে জয়লাভ করে ব্যাটিংয়ের সিদ্ধান্ত নেয়। কিন্তু চমকৎকার বোলিং উপযোগী পিচে অস্ট্রেলিয়া মাত্র ১৩২ রানে পাকিস্তানকে বেঁধে ফেলে। পাকিস্তানের কোন জুটিই উল্লেখযোগ্য রান করতে সক্ষমতা দেখাননি। শীর্ষস্থানীয় বোলার শেন ওয়ার্ন ৯ ওভারে মাত্র ৩৩ রান প্রদান করে ৪ উইকেট দখল করেন। অ্যাডাম গিলক্রিস্টের কার্যকারী অর্ধ-শতক এবং মার্ক ওয়াহ, রিকি পন্টিং ও ড্যারেন লেহম্যানের যোগ্য সহযোগিতায় অস্ট্রেলিয়া মাত্র ২০ ওভারে লক্ষ্যে পৌঁছায় ও ৮ উইকেটের ব্যবধানে পরাজিত করে।

তথ্যসূত্র

আরও দেখুন 
 ক্রিকেট
 প্রতিযোগিতা
 ক্রিকেট বিশ্বকাপ
 ১৯৭৫ ক্রিকেট বিশ্বকাপ
 ২০১৫ ক্রিকেট বিশ্বকাপ
 অস্ট্রেলিয়া জাতীয় ক্রিকেট দল
 পাকিস্তান জাতীয় ক্রিকেট দল
 বিশ্বকাপ ক্রিকেটের রেকর্ড তালিকা
 ক্রিকেট বিশ্বকাপ ফাইনালের তালিকা

বহিঃসংযোগ 

Cricket World Cup 1999 Scorecards in CricketFundas
Cricket World Cup 1999 from Cricinfo

১৯৯৯-এ লন্ডন
১৯৯৯ ক্রিকেট বিশ্বকাপ
১৯৯৯-এ ইংরেজ ক্রিকেট
লন্ডনে ক্রীড়া প্রতিযোগিতা
ক্রিকেট বিশ্বকাপ ফাইনাল
স্বাগতিক লন্ডনে আন্তর্জাতিক ক্রীড়া প্রতিযোগিতা
লর্ডস ক্রিকেট গ্রাউন্ড
লন্ডনে ক্রিকেট
এহসান নুরানী

এহসান নুরানী হল ইহসান নুরানী, শংকর মহাদেবন এবং লয় মেন্দোনসাকে নিয়ে (শংকর-এহসান-লয়) ৩ জনের সমন্বয়ে গঠিত সংগীত-বিষয়ক একটি দল। এহসান হলেন একজন বিখ্যাত সঙ্গীত সুরকার এবং একজন অসাধারণ গিটার বাদক। তিনি সঙ্গীত রচনা শুরু করার আগ পর্যন্ত অনেক সঙ্গীত পরিচালকের সাথে গিটার বাদক হিসেবে কাজ করেছিলেন। এছাড়াও এহসান মুম্বাইয়ের অভিজ্ঞ গিটার শিক্ষক মি. বিসমার্ক রডরিগুইস এর কাছে থেকে সঙ্গীতের তালিম নিয়েছিলেন।

পুরস্কার এবং মনোনয়ন

জাতীয় চলচ্চিত্র পুরস্কার (ভারত) 
 ২০০৪: শ্রেষ্ঠ সঙ্গীত পরিচালক বিজয়ী - কাল হো না হো

আইফা এ্যাওয়ার্ডস 
 ২০০৪: শ্রেষ্ঠ সঙ্গীত পরিচালক বিজয়ী - 'কাল হো না হো ২০০৬: শ্রেষ্ঠ সঙ্গীত পরিচালক বিজয়ী - বান্টি অর বাবলী ফিল্মফেয়ার পুরস্কার 
 ২০০১: শ্রেষ্ঠ সঙ্গীত পরিচালক পুরস্কার মনোনয়ন - দিল চাহতা হ্যায় ২০০১: আরডি বর্মণ পুরস্কার - নতুন সঙ্গীত প্রতিভা বিজয়ী - দিল চাহতা হ্যায় ২০০৩: শ্রেষ্ঠ সঙ্গীত পরিচালক পুরস্কার বিজয়ী - কাল হো না হো ২০০৫: শ্রেষ্ঠ সঙ্গীত পরিচালক পুরস্কার বিজয়ী - বান্টি অর বাবলী স্টার স্ক্রিন এ্যাওয়ার্ডস 
 ২০০০: বেস্ট ব্যাকগ্রাউন্ড মিউজিক মনোনয়ন - মিশন কাশ্মির ২০০১: বেস্ট মিউজিক ডিরেক্টর বিজয়ী - দিল চাহাতা হ্যায় ২০০৫: বেস্ট মিউজিক ডিরেক্টর বিজয়ী - ' বান্টি অর বাবলী জি সিনে এ্যাওয়ার্ডস 
 ২০০৬: বেস্ট মিউজিক ডিরেক্টর বিজয়ী - বান্টি অর বাবলী''

তথ্যসূত্র

বহিঃসংযোগ 

 Official Website
 Ehsaan Noorani on Twitter
 Shankar-Ehsaan-Loy (official site)
 

১৯৬৩-এ জন্ম
জীবিত ব্যক্তি
ভারতীয় মুসলিম
ভারতীয় চলচ্চিত্র সঙ্গীত সুরকার
তুলনামূলক ধর্মতত্ত্ব

তুলনামূলক ধর্মতত্ত্ব হলো ধর্ম নিয়ে গবেষণার বিভিন্ন শাখার অন্যতম শাখা। এটা পৃথিবীর ধর্মগুলোর বিভিন্ন আইন-কানুন ও বিধি-বিধানের তুলনামূলক আলোচনা করে। তুলনামূলক ধর্মতত্ত্ব নিয়ে আলোচনা ব্যক্তিকে বিভিন্ন ধর্মের অভ্যন্তরীণ মৌলিক দর্শন যথা নৈতিকতা, অধিবিদ্যা ও চিরমুক্তির ধারণা সম্পর্কে গভীর জ্ঞান দান করে। এটা সম্পর্কে গভীর জ্ঞান একজন মানুষকে আধ্যাত্মিকতা, ধর্ম ও বিশ্বাস সম্পর্কে গভীর জ্ঞান দান করে।

ভৌগোলিক বিভাজন
চার্লস জোশেস অ্যাডামস এর মতানুসারে, বিশ্ব ধর্মগুলোর বিভাজনের ক্ষেত্রে পৃথিবীর ভৌগোলিক বিভাজনের রয়েছে একটি লক্ষ্যণীয় ভূমিকা 
 মধ্যপ্রাচ্যের ধর্মসমূহ যথা: প্রাচীন মিশরীয় ধর্ম, ইহুদিধর্ম, খ্রিস্টধর্ম, ইসলাম, জরাথুষ্ট্রীয় ও বিভিন্ন প্রাচীন ধর্মসমূহ;  
 পূর্ব এশিয়ার ধর্মসমূহ যথা: চীন, জাপান ও কোরিয়ার অধিবাসীদের ধর্মসমূহ যথা কনফুসিয় ধর্ম, তাও ধর্ম, মহাযান বৌদ্ধধর্ম ও শিন্তো
 ভারতীয় ধর্মসমূহ যথা: প্রাচীন বৌদ্ধধর্ম, হিন্দুধর্ম, জৈনধর্ম, শিখধর্ম ও হিন্দু-বৌদ্ধধর্মের মিশ্রণে গড়ে ওঠা বেশকিছু ধর্মবিশ্বাস; 
 আফ্রিকান ধর্মসমূহ তথা সাহারা অঞ্চলের আফ্রিকার বিভিন্ন সম্প্রদায়ের আচরিত ধর্মসমূহ; মিশরের প্রাচীন ধর্মসমূহ এর বাইরে থাকবে। সেগুলো পরিগণিত হবে মধ্যপ্রাচ্যের প্রাচীন ধর্মগুলোর ভেতরে;
 আমেরিকান ধর্মসমূহ তথা দুই আমেরিকা মহাদেশের প্রাচীন ও প্রকৃত অধিবাসী রেড ইন্ডিয়ানদের ধর্মসমূহ; 
 ওশেনীয় ধর্মসমূহ তথা প্রশান্ত মহাসগরীয় দ্বীপপুঞ্জ, অস্ট্রেলিয়া ও নিউজিল্যান্ডের অধিবাসীদের ধর্মসমূহ; এবং 
 প্রাচীন গ্রিস ও রোমের ধর্মসমূহ ও তৎপরবর্তীতে গ্রিক সংস্কৃতি সম্ভূত বিভিন্ন জাতিগোষ্ঠীর ধর্ম।

মধ্যপ্রাচ্যের ধর্মসমূহ

ইব্রাহিমীয় বা পশ্চিম এশীয় ধর্ম

তুলনামূলক ধর্মতত্ত্বের আলোচনায় ইব্রাহিমীয়/আব্রাহামীয় ধর্ম বলতে [ইহুদি ধর্ম];[খ্রিস্টধর্ম] ও [ইসলাম ধর্ম] এই তিনটি ধর্মকে বোঝায়। উল্লিখিত তিনটি ধর্মেই ইব্রাহিম (আ:) কে তাদের জাতির পিতা মান্য করে এবং ধর্ম ও ইতিহাসের অবিচ্ছেদ্য অংশ বলে মনে করে।

ভারতীয় ধর্মসমূহ

ভারতীয় ধর্ম বলতে ভারতীয় উপমহাদেশে উদ্ভূত বিভিন্ন ধর্মকে বোঝায়। এর ভেতরে রয়েছে হিন্দুধর্ম, বৌদ্ধধর্ম, জৈনধর্ম ও শিখধর্ম।

পূর্ব এশীয় কিংবা তাওধর্ম

তাও ধর্ম মূলত পূর্ব এশিয়ার তাও মতবাদ থেকে সৃষ্ট একটি ধর্ম কিংবা ধর্ম-দর্শন। পূর্ব এশিয়ার বিস্তীর্ণ অংশে বৌদ্ধধর্ম অনেকাংশে তাওধর্মে পরিণত হয়েছে।

তূলনামূলক ক্ষেত্রসমূহ 
 স্রষ্টা সম্পর্কিত ধারণা।
 বিভিন্ন আদেশ-নির্দেশের যৌক্তিকতা।

পাদটীকা

তথ্যসূত্র 
 Eastman, Roger (1999) The Ways of Religion: An Introduction to the Major Traditions. Oxford University Press, USA; 3 edition. .
  
 Muhiyaddin, M. A. (1984) A Comparative Study of the Religions of Today. Vantage Press, USA. .

বহিঃসংযোগ 
 Patheos.com's Side-By-Side Comparative "Lenses"
 ReligiousTolerance.org 
 ReligionFacts.com
 Comparative-religion.com
 Studies in Comparative Religion
 Answers to Questions of Faith From Several Worldviews
 Comparative Religion studies inspired by Aldous Huxley's - The Perennial Philosophy
ফাসিয়াখালি বন্যপ্রাণী অভয়ারণ্য

ফাসিয়াখালি বন্যপ্রাণ অভয়ারণ্য বাংলাদেশের কক্সবাজার জেলায় অবস্থিত একটি বন্যপ্রাণী অভয়ারণ্য। ২০০৭ সালের ১১ এপ্রিল এটি প্রতিষ্ঠিত হয়। ১৩০২.৪৩ হেক্টর জমি নিয়ে এই বন্যপ্রাণী অভয়ারণ্যটি গঠিত।

উদ্ভিদ ও প্রাণী
ফাসিয়াখালি বন্যপ্রাণ অভয়ারণ্যে সাময়িকভাবে বিচরণকারী এশীয় হাতির দেখা পাওয়া যায়।

তথ্যসূত্র

বহিঃসংযোগ 
 বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা

বাংলাদেশের বন্যপ্রাণী অভয়ারণ্য
কক্সবাজার জেলার দর্শনীয় স্থান
বাংলাদেশের বন
বাংলাদেশের সংরক্ষিত এলাকা
দুধপুকুরিয়া-ধোপাছড়ি বন্যপ্রাণী অভয়ারণ্য

দুধপুকুরিয়া-ধোপাছড়ি বন্যপ্রাণ অভয়ারণ্য বাংলাদেশের চট্টগ্রাম জেলায় অবস্থিত একটি বন্যপ্রাণী অভয়ারণ্য। ২০১০ সালের ৬ এপ্রিল এটি প্রতিষ্ঠিত হয়। ৪৭১৬.৫৭ হেক্টর জমি নিয়ে এই বন্যপ্রাণী অভয়ারণ্যটি গঠিত।

তথ্যসূত্র

বহিঃসংযোগ 
 বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা

বাংলাদেশের বন্যপ্রাণী অভয়ারণ্য
চট্টগ্রাম জেলার দর্শনীয় স্থান
বাংলাদেশের বন
বাংলাদেশের সংরক্ষিত এলাকা
দুধমুখী বন্যপ্রাণী অভয়ারণ্য

দুধমুখী বন্যপ্রাণ অভয়ারণ্য বাংলাদেশের বাগেরহাট জেলায় অবস্থিত একটি বন্যপ্রাণের অভয়ারণ্য। ২০১২ সালের ২৯ জানুয়ারি এটি প্রতিষ্ঠিত হয়। ১৭০.০০ হেক্টর জমি নিয়ে এই বন্যপ্রাণী অভয়ারণ্যটি গঠিত।

ভূমির গঠন
দুধমুখীর বেশিরভাগ এলাকা জলাভূমি দিয়ে গঠিত।

শকুনের নিরাপদ এলাকা
শকুনের নিরাপদ এলাকা-২ তফসিল অনুসারে দুধমুখী বন্যপ্রাণ অভয়ারণ্য শকুনের জন্য নিরাপদ বলে ঘোষিত।

তথ্যসূত্র

বহিঃসংযোগ 
 বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা

বাংলাদেশের বন্যপ্রাণী অভয়ারণ্য
বাগেরহাট জেলার দর্শনীয় স্থান
বাংলাদেশের বন
বাংলাদেশের সংরক্ষিত এলাকা
চাঁদপাই বন্যপ্রাণী অভয়ারণ্য

চাঁদপাই বন্যপ্রাণ অভয়ারণ্য বাংলাদেশের বাগেরহাট জেলায় অবস্থিত একটি বন্যপ্রাণী অভয়ারণ্য। ২০১২ সালের ২৯ জানুয়ারি এটি প্রতিষ্ঠিত হয়। ৫৬০.০০ হেক্টর জমি নিয়ে এই বন্যপ্রাণী অভয়ারণ্যটি গঠিত।

শকুনের নিরাপদ এলাকা
শকুনের নিরাপদ এলাকা-২ তফসিল অনুসারে চাঁদপাই বন্যপ্রাণ অভয়ারণ্য শকুনের জন্য নিরাপদ বলে ঘোষিত।

তথ্যসূত্র

বহিঃসংযোগ 

বাংলাদেশের বন্যপ্রাণী অভয়ারণ্য
বাগেরহাট জেলার দর্শনীয় স্থান
বাংলাদেশের বন
বাংলাদেশের সংরক্ষিত এলাকা
বাংলাদেশের দর্শনীয় স্থান
ঢাংমারী বন্যপ্রাণী অভয়ারণ্য

ঢাংমারী বন্যপ্রাণী অভয়ারণ্য () বাংলাদেশের বাগেরহাট জেলায় অবস্থিত একটি বন্যপ্রাণী অভয়ারণ্য। ২০১২ সালের ২৯ জানুয়ারি এটি প্রতিষ্ঠিত হয়। ৩৪০.০০ হেক্টর জমি নিয়ে এই বন্যপ্রাণী অভয়ারণ্যটি গঠিত।

শকুনের নিরাপদ এলাকা
শকুনের নিরাপদ এলাকা-২ তফসিল অনুসারে ঢাংমারী বন্যপ্রাণ অভয়ারণ্য শকুনের জন্য নিরাপদ বলে ঘোষিত।

তথ্যসূত্র

বহিঃসংযোগ 

বাংলাদেশের বন্যপ্রাণী অভয়ারণ্য
বাগেরহাট জেলার দর্শনীয় স্থান
বাংলাদেশের বন
বাংলাদেশের সংরক্ষিত এলাকা
সোনারচর বন্যপ্রাণী অভয়ারণ্য

সোনারচর বন্যপ্রাণ অভয়ারণ্য বা সোনারচর বন্যপ্রাণী অভয়ারণ্য বাংলাদেশের পটুয়াখালী জেলার রাঙ্গাবালী উপজেলায় অবস্থিত একটি বন্যপ্রাণের অভয়ারণ্য। ২০১১ সালের ২৪ ডিসেম্বর এটি প্রতিষ্ঠিত হয়। ২০২৬.৪৮ হেক্টর জমি নিয়ে এই বন্যপ্রাণ অভয়ারণ্যটি গঠিত।

শকুনের নিরাপদ এলাকা
শকুনের নিরাপদ এলাকা-২ তফসিল অনুসারে সোনারচর বন্যপ্রাণ অভয়ারণ্য শকুনের জন্য নিরাপদ বলে ঘোষিত।

তথ্যসূত্র 

বাংলাদেশের বন্যপ্রাণী অভয়ারণ্য
পটুয়াখালী জেলার দর্শনীয় স্থান
বাংলাদেশের বন
বাংলাদেশের সংরক্ষিত এলাকা
ঙ্গাগ-গি-দ্বাং-পো (দোর্জে দ্রাক রিগদ্জিন ছেনপো)

ঙ্গাগ-গি-দ্বাং-পো () (১৫৮০-১৬৩৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের প্রতিষ্ঠাতা ও প্রথম প্রধান ছিলেন।

জন্ম ও পরিবার
ঙ্গাগ-গি-দ্বাং-পো ১৫৮০ খ্রিষ্টাব্দে তিব্বতের দ্রা-ফ্যি-ছোস-ল্দিং () বৌদ্ধবিহারে জন্মগ্রহণ করেন। তার পিতা ব্ক্রা-শিস-স্তোব্স-র্গ্যাল () র্ন্যিং-মা ধর্মসম্প্রদায়ের একজন বিখ্যাত গ্তের-স্তোন ছিলেন, যিনি ম্ঙ্গা'-রিস-পান-ছেন-পে-মা-দ্বাং-র্গ্যাল () নামক বিখ্যাত গ্তের-স্তোনের অবতার রূপে চিহ্নিত হয়েছিলেন। ঙ্গাগ-গি-দ্বাং-পোর মাতার নাম ছিল য়িদ-'দ্জিন-দ্বাং-মো ()। জন্মের পর ঙ্গাগ-গি-দ্বাং-পোকে তার পিতা আনুষ্ঠানিকভাবে লেগ্স-ল্দান-র্দো-র্জে নামক বিখ্যাত গ্তের-স্তোনের অবতার রূপে চিহ্নিত করেন এবং তাকে ব্যাং-গ্তের () বা উত্তর দিকের সম্পদ সম্বন্ধে শিক্ষাদান করেন।

বৌদ্ধবিহার প্রতিষ্ঠা
লেগ্স-ল্দান-র্দো-র্জে ও ম্ঙ্গা'-রিস-পান-ছেন-পে-মা-দ্বাং-র্গ্যাল দুজনে মিলে ব্সাম-য়াস বৌদ্ধবিহারে এ-বাম-ল্চোগ-স্গার () নামক একটি তান্ত্রিক সম্প্রদায়ের প্রতিষ্ঠা করেছিলেন এবং ব্ক্রা-শিস-স্তোব্স-র্গ্যাল এই সম্প্রদায়কে পরবর্তীকালে বাড়িয়ে তোলেন। মধ্য তিব্বত শাসনকারী গ্ত্সাং-পা রাজবংশের সঙ্গে সম্পর্কের অবনতি হলে ঙ্গাগ-গি-দ্বাং-পো এই সম্প্রদায়কে ব্রহ্মপুত্র নদের উত্তর তীরে সরিয়ে নিয়ে যান এবং ১৬৩২ খ্রিষ্টাব্দে সেখানে থুব-ব্স্তান-র্দো-র্জে-ব্রাগ-এ-বাম-ল্চোগ-স্গার () (যা সংক্ষেপে র্দো-র্জে-ব্রাগ বৌদ্ধবিহার নামে পরিচিত) প্রতিষ্ঠা করেন ও এই বিহারের প্রথম প্রধান হিসেবে অধিষ্ঠিত হন। পরবর্তীকালে এই বিহার র্ন্যিং-মা ধর্মসম্প্রদায়ের ছয়টি প্রধান বিহারের অন্যতম একটি বলে গণ্য হয়।

শিষ্য
ঙ্গাগ-গি-দ্বাং-পোর উল্লেখযোগ্য ছাত্র ছিলেন ব্স্তান-'দ্জিন-নোর-বু () নামক তৃতীয় য়োল-মো-স্প্রুল-স্কু (),পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যাল-ম্ত্শো, ব্ক্রা-শিস-র্নাম-র্গ্যাল () নামক তৃতীয় ক্লোং-ছেন (), জুর-ছেন-ছোস-দ্ব্যিংস-রাং-গ্রোল () প্রভৃতি। পরবর্তীকালে পঞ্চম দলাই লামা তার জীবনী রচনা করেন এবং ব্যাং-গ্তের () বা উত্তর দিকের সম্পদ তিব্বতের নতুন সরকারের পৃষ্ঠপোষকতা লাভ করে।

তথ্যসূত্র

আরো পড়ুন
Shabkar Tsogdruk Rangdrol. The Life of Shabkar: The Autobiography of a Tibetan Yogin. Trans. Matthieu Ricard. Albany, NY: State University of New York, 1994, p. 46

১৫৮০-এ জন্ম
১৬৩৯-এ মৃত্যু
দোর্জে দ্রাক রিগদ্জিন ছেনপো
বোটানিক্যাল গার্ডেন ও ইকো-পার্ক, সীতাকুণ্ড

বোটানিক্যাল গার্ডেন ও ইকো-পার্ক, সীতাকুণ্ড বাংলাদেশের চট্টগ্রামের সীতাকুণ্ড উপজেলায় অবস্থিত একটি ইকোপার্ক। চন্দ্রনাথ পাহাড়ের পাদদেশে ১৯৯৮ সালে এই বোটানিক্যাল গার্ডেন ও ইকোপার্ক প্রতিষ্ঠিত হয়। ৮০৮.০০ হেক্টর জমি নিয়ে এই বন্যপ্রাণ অভয়ারণ্যটি গঠিত। ১৯৯৬ একরের পার্কটি দুই অংশে বিভক্ত। ১,০০০ একর জায়গায় বোটানিক্যাল গার্ডেন ও ৯৯৬ একরজায়গা জুড়ে ইকোপার্ক এলাকা। জীব-বৈচিত্র্য সংরক্ষণ ও বন্যপ্রাণীর অভয়ারণ্য এবং পর্যটকদের বিনোদনের জন্য বন বিভাগের প্রচেষ্টায় গড়ে ওঠা পার্কটিতে রয়েছে বিরল প্রজাতির গাছপালা, হাজারো রকমের নজরকাড়া ফুলের গাছ, কৃত্রিম লেক ও নানা প্রজাতির জীববৈচিত্র্য। রয়েছে সুপ্তধারা ও সহস্রধারা ঝর্ণা সহ ঝিরিপথের ছোট-বড় বেশ কয়েকটি ঝর্ণা, পিকনিক স্পট, বিশ্রামের ছাউনি।

বিবরণ 
ঐতিহাসিক চন্দ্রনাথ পাহাড়ের পাদদেশে বাংলাদেশের প্রথম এবং এশিয়া মহাদেশের বৃহত্তম এ ইকোপার্ক ও বোটানিক্যাল গার্ডেনটির অবস্থান।

মূল ফটক পেরিয়ে একটু এগোলেই রয়েছে জাতীয় কবি কাজী নজরুল ইসলামের স্মৃতিস্তম্ভ। কবি এসেছিলেন পাহাড়ের এ জনপদে। এরই বিস্তারিত লেখা আছে স্তম্ভটির পাশে সাঁটানো সাইনবোর্ডে। এর কিছুদূর এগোলে মানচিত্রে পার্কটির দর্শনীয় স্থান নির্দেশিত রয়েছে।

সেখানে নির্দেশিত পথ ধরে দেড় কিলোমিটার এগোলে সুপ্তধারা ঝর্ণার সাইনবোর্ড ‘সুপ্তধারা ঘুমিয়ে পড়ি জেগে উঠি বরষায়’। এরপর প্রায় এক কিলোমিটার পাহাড়ি ট্রেইল পেরিয়ে দেখা পাওয়া যায় ‘সুপ্তধারা’ ঝর্ণার। আবার এক কিলোমিটার পর্যন্ত গেলে চোখে পড়বে সহস্রধারা ঝর্ণার সাইনবোর্ড। এই এক কিলোমিটার পথে রয়েছে পিকনিক স্পট, ওয়াচ টাওয়ার, হিম চত্বর। সেখান থেকে দূরের সমুদ্রের রূপ চোখে পড়বে। সহস্রধারা ঝর্ণা দেখে এসে বোটানিকাল গার্ডেনের উত্তরে গেলে চোখে পড়বে পাহাড় আর পাহাড়। সহস্র ধারা ও সুপ্তধারা ঝর্ণা থেকে বহমান জলকে কৃত্রিম বাঁধ তৈরির মাধ্যমে গড়ে তোলা হয়েছে কৃত্রিম হ্রদ।

এ পার্কটির মূল আকর্ষণ চন্দ্রনাথ মন্দির। টিকেট কাউন্টার থেকে মন্দির পর্যন্ত ৫ কিলোমিটারের পথ পায়ে হেঁটে অথবা গাড়ি ভাড়া করে যাওয়া যায়। মন্দিরের নিচে থেকে পাহাড়ি পথে খাড়া সিঁড়ি বেয়ে উঠলে দেখা মিলবে মন্দিরের। সনাতন ধর্মাবলম্বীরা পূজায় মগ্ন থাকেন এখানে। ফাল্গুনে শিবসংক্রান্তি পূজার সময় দেশ বিদেশের বৈষ্ণব-বৈষ্ণবীদের কীর্তনে মুখর হয়ে ওঠে পুরো চন্দ্রনাথ ।

উদ্ভিদবৈচিত্র্য 
এখানে চোখ পড়বে পাহাড়ে জন্মানো নানা প্রজাতির ফুল। এখানে রয়েছে দুর্লভ কালো গোলাপসহ প্রায় ৩৫ প্রকার গোলাপ, জবা, নাইট কুইন, পদ্ম, স্থলপদ্ম, নাগবল্লী, রঙ্গন, রাধাচূঁড়া, কামিনী, কাঠ মালতী, অলকানন্দা, বাগানবিলাস, হাসনাহেনা, গন্ধরাজ, ফনিকা মিলে রয়েছে ১৫০ জাতের ফুল।

জীববৈচিত্র্য 
এখানে পাহাড়ের বাঁকে বাঁকে দেখতে পাওয়া যায় বিভিন্ন প্রজাতির পাখি আর বন্যপ্রাণীর। পার্কটিতে রয়েছে মায়া হরিণ, বানর, হনুমান, শূকর, সজারু, মেছোবাঘ, ভালুক, বনরুই ও বনমোরগ। এছাড়াও আছে দাঁড়াশ, গোখরা, কালন্তি, লাউডগাসহ নানা প্রজাতির সাপ ও জলজ প্রাণী।

চিত্রশালা

তথ্যসূত্র

বহিঃসংযোগ 

সীতাকুণ্ড উপজেলা
চট্টগ্রাম জেলার দর্শনীয় স্থান
বাংলাদেশের সংরক্ষিত এলাকা
বাংলাদেশের উদ্ভিদ উদ্যান
চট্টগ্রামের ভূগোল
মার্তিন দেমিচেলিস

মার্তিন গাস্তোন দেমিচেলিস (, ; জন্ম ২০ ডিসেম্বর ১৯৮০) একজন আর্জেন্টিনীয় পেশাদার ফুটবলার যিনি ম্যানচেস্টার সিটির হয়ে সেন্ট্রাল ডিফেন্ডার হিসেবে খেলেন। অবশ্য তিনি মাঝেমাঝে ডিফেন্সিভ মিডফিল্ডার হিসেবেও খেলেন।

দেমিচেলিস তার ক্যারিয়ারের অধিকাংশ সময় কাটিয়েছেন জার্মান ক্লাব বায়ার্ন মিউনিখে (৭টি পুরো মৌসুম ও ১টির অর্ধেক)। সেখানে তিনি ক্লাবটির হয়ে ১১টি প্রধান শিরোপা জিতেছেন। এছাড়া তিনি স্বদেশী ক্লাব রিভার প্লেত, এবং স্পেনীয় ক্লাব মালাগার হয়েও খেলেছেন।।

আর্জেন্টিনা জাতীয় দলের হয়ে ৩৭টি খেলায় মাঠে নেমেছেন দেমিচেলিস। দলের হয়ে তিনি ২০১০ বিশ্বকাপেও অংশগ্রহণ করেন।

ক্লাব কর্মজীবন

তথ্যসূত্র

বহিঃসংযোগ

BDFutbol প্রোফাইল

 
2010 ফিফা বিশ্বকাপ প্রোফাইল 
আইরিশ টাইম্‌সে ক্যারিয়ারের তথ্য

১৯৮০-এ জন্ম
জীবিত ব্যক্তি
আর্জেন্টিনীয় ফুটবলার
ফুটবল রক্ষণভাগের খেলোয়াড়
ফুটবল মধ্যমাঠের খেলোয়াড়
ফুটবল উপযোগী খেলোয়াড়
আর্জেন্টিনীয় প্রথম বিভাগের খেলোয়াড়
ক্লাব আতলেতিকো রিভার প্লেতের ফুটবলার
বুন্দেসলিগার খেলোয়াড়
ফুটবল ক্লাব বায়ার্ন মিউনিখের খেলোয়াড়
লা লিগার খেলোয়াড়
মালাগা ফুটবল ক্লাবের খেলোয়াড়
আতলেতিকো মাদ্রিদের ফুটবলার
প্রিমিয়ার লিগের খেলোয়াড়
ম্যানচেস্টার সিটি ফুটবল ক্লাবের খেলোয়াড়
২০০৫ ফিফা কনফেডারেশন্স কাপের খেলোয়াড়
২০১০ ফিফা বিশ্বকাপের খেলোয়াড়
আর্জেন্টিনার আন্তর্জাতিক ফুটবলার
২০১৪ ফিফা বিশ্বকাপের খেলোয়াড়
রিয়াল ক্লাব দেপোর্তিউ এস্পানিওলের ফুটবলার
ফুটবল ক্লাব বায়ার্ন মিউনিখ ২-এর খেলোয়াড়
কোর্দোবা প্রদেশের (আর্জেন্টিনা) ক্রীড়াবিদ
আর্জেন্টিনীয় প্রবাসী ফুটবলার
ইংল্যান্ডে আর্জেন্টিনীয় প্রবাসী ক্রীড়াবিদ
২০১৫ কোপা আমেরিকার খেলোয়াড়
ইতালির নাগরিকীকৃত নাগরিক
আর্জেন্টিনীয় ফুটবল ম্যানেজার
ইতালীয় বংশোদ্ভূত আর্জেন্টিনীয় ব্যক্তি
জার্মানিতে প্রবাসী ফুটবলার
স্পেনে প্রবাসী ফুটবলার
ইংল্যান্ডে প্রবাসী ফুটবলার
আর্জেন্টিনীয় পুরুষ ফুটবলার
ফুটবল সেন্ট্রাল ডিফেন্ডার
পুরুষ ফুটবল মধ্যমাঠের খেলোয়াড়
র্দো-র্জে-ব্রাগ বৌদ্ধবিহার

র্দো-র্জে-ব্রাগ বৌদ্ধবিহার () বা থুব-ব্স্তান-র্দো-র্জে-ব্রাগ-এ-বাম-ল্চোগ-স্গার () দক্ষিণ মধ্য তিব্বতের ল্হো-কা অঞ্চলে অবস্থিত র্ন্যিং-মা ধর্মসম্প্রদায়ের ছয়টি প্রধান বৌদ্ধবিহারের অন্যতম একটি বিহার। এই বিহার রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান দ্বারা আবিষ্কৃত ব্যাং-গ্তের () বা উত্তর দিকের সম্পদ সম্বন্ধে শিক্ষাদানের জন্য বিখ্যাত ছিল।

ইতিহাস
লেগ্স-ল্দান-র্দো-র্জে ও ম্ঙ্গা'-রিস-পান-ছেন-পে-মা-দ্বাং-র্গ্যাল দুজনে মিলে ব্সাম-য়াস বৌদ্ধবিহারে এ-বাম-ল্চোগ-স্গার () নামক একটি তান্ত্রিক সম্প্রদায়ের প্রতিষ্ঠা করেছিলেন এবং ব্ক্রা-শিস-স্তোব্স-র্গ্যাল এই সম্প্রদায়কে পরবর্তীকালে বাড়িয়ে তোলেন। মধ্য তিব্বত শাসনকারী গ্ত্সাং-পা রাজবংশের সঙ্গে সম্পর্কের অবনতি হলে ঙ্গাগ-গি-দ্বাং-পো এই সম্প্রদায়কে ব্রহ্মপুত্র নদের উত্তর তীরে সরিয়ে নিয়ে যান এবং ১৬৩২ খ্রিষ্টাব্দে সেখানে থুব-ব্স্তান-র্দো-র্জে-ব্রাগ-এ-বাম-ল্চোগ-স্গার () বৌদ্ধবিহার প্রতিষ্ঠা করেন ও এই বিহারের প্রথম প্রধান হিসেবে অধিষ্ঠিত হন। পে-মা-'ফ্রিন-লাস নামক চতুর্থ র্দো-র্জে-ব্রাগ-রিগ-'দ্জিন-ছেন-পো এই বিহারের আয়তন বৃদ্ধি করেন। ১৭১৭ খ্রিষ্টাব্দে দ্জুঙ্গার মঙ্গোলদের একটি সেনাবাহিনী এই বিহার লুঠ করে। ১৭২০ খ্রিষ্টাব্দে সপ্তম দলাই লামা ব্স্কাল-ব্জাং-র্গ্যা-ম্ত্শো এবং কুন-ব্জাং-'গ্যের-মেদ-ল্হুন-গ্রুব নামক ষষ্ঠ র্দো-র্জে-ব্রাগ-রিগ-'দ্জিন-ছেন-পো এই বৌদ্ধবিহার পুনর্নির্মাণের ব্যবস্থা করেন। ১৯৬০-এর দশকে চীনের সাংস্কৃতিক বিপ্লবে এই বিহার সম্পূর্ণ রূপে ধ্বংসপ্রাপ্ত হওয়ার আগে এই বিহারে ২০০ জন ভিক্ষু বসবাস করতেন। পরবর্তীকালে থুব-ব্স্তান-'জিগ্স-মেদ-র্নাম-গ্রোল-র্গ্যা-ম্ত্শো নামক দশম র্দো-র্জে-ব্রাগ-রিগ-'দ্জিন-ছেন-পো এই বিহারকে ধীরে ধীরে সংস্কার সাধন করেন।

প্রধানের তালিকা

পাদটীকা

তথ্যসূত্র

আরো পড়ুন 
Kal Sang Gyal: Religionen in Tibet. 2004;  (bei Google Books)
 Dowman (1988): The Power-Places of Central Tibet: The Pilgrim's Guide. Keith Dowman. Routledge & Kegan Paul, london & New York, pp. 205–213.
 Mayhew and Kohn (2005): Tibet. 4th Edition. Bradley Mayhew and Michael Kohn. Lonely Planet, p. 147.
 Osada, et al, (2004). Mapping the Tibetan World. Yukiyasu Osada, Gavin Allwright and Atushi Kanamaru. Kotan Publishing, Tokyo, pp. 97–98, 240.

বহিঃসংযোগ
 Information about H.H. Taglung Kyabgon Tsetrul Thupten Gyaltsen Rinpoche
 Dorje Drak Monastery, Rigpa Wiki
 Dorje Drak, Tibetan Monastery Inventory

তিব্বতের বৌদ্ধবিহার
১৬৩২-এ প্রতিষ্ঠিত
ভারতের বৌদ্ধ মঠ
ঙ্গোর-এ-বাম-ছোস-ল্দান বৌদ্ধবিহার

ঙ্গোর-এ-বাম-ছোস-ল্দান বৌদ্ধবিহার (; ) মধ্য তিব্বতে অবস্থিত সা-স্ক্যা ধর্মসম্প্রদায়ের অন্যতম প্রধান একটি বৌদ্ধবিহার।

ইতিহাস
কুন-দ্গা'-ব্জাং-পো নামক সা-স্ক্যা ধর্মসম্প্রদায়ের এক পণ্ডিত ১৪২৯ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহার প্রতিষ্ঠা করেন যা পরবর্তীকালে সা-স্ক্যা ধর্মসম্প্রদায়ের ঙ্গোর গোষ্ঠীর মূলকেন্দ্রে পরিণত হয়। কুন-দ্গা'-ব্জাং-পোর আত্মজীবনী অনুসারে তিনি নিরিবিলিতে সাধনার উদ্দেশ্যে ও তৎকালীন রাজনীতিতে অত্যন্ত সক্রিয় সা-স্ক্যা ধর্মসম্প্রদায় থেকে দূরে থাকতে এই বিহার স্থাপন করেন। এই বিহারের পাঠ্যক্রম  সা-স্ক্যা ধর্মসম্প্রদায়ের ঐতিহ্যানুসারেই পরিচালিত হত এবং এই বিহার মার্গফল তত্ত্বের ত্শোগ্স-ব্শাদ () নামক ঐতিহ্যের মূল পীঠস্থান ছিল। কুন-দ্গা'-ব্জাং-পো এই বিহারের মূল মন্দির, মহাবিদ্যালয় ও প্রচুর মূর্তি নির্মাণের ব্যবস্থা করেন।

প্রথম কুড়িজন প্রধানের তালিকা
ঙ্গোর-এ-বাম-ছোস-ল্দান বৌদ্ধবিহারের প্রধান লামাদের ঙ্গোর-ছেন () বলা হয়ে থাকে। নিম্নে প্রথম পঁচিশজন ঙ্গোর-ছেনের তালিকা দেওয়া হল।

তথ্যসূত্র

আরো পড়ুন
 Mayhew, Bradley and Kohn, Michael. Tibet. (2005). 6th Edition. Lonely Planet. .
 Tucci, Giuseppe. (1980). The Religions of Tibet. University of California Press. Paperback edition 1988.  (cloth);  (pbk.)
Jackson, David. 1989. "Sources on the Chronology and Succession of the Abbots of Ngor E-wam-chos-ldan." Berliner Indologische Studien, vol. 4/5, pp 49–93.

তিব্বতের বৌদ্ধবিহার
১৪২৯-এ প্রতিষ্ঠিত
তিব্বতের ইতিহাস
প্রথম জুয়ান কার্লোস

প্রথম জুয়ান কার্লোস () (জন্ম: ৫ জানুয়ারি ১৯৩৮; রোম, ইতালি (সাবেক ইতালি প্রজাতন্ত্র); জুয়ান কার্লোস আলফোনসো ভিক্টর মারিয়া দে বোরবোন ই বোরবোন দোস সিসিলিয়াস) হলেন স্পেনের সাবেক রাজা।

১৯৩৬ থেকে ১৯৭৫ সময়কাল পর্যন্ত  স্পেনের সাবেক স্বৈরশাসক ফ্রান্সিস্কো ফ্রাঙ্কো জুয়ান কার্লোস ১৯৬৯ সালে পরবর্তী রাষ্ট্রপ্রধান হিসেবে ঘোষণা করেন।  ফ্রাঙ্কোর মৃত্যুর ২২ নভেম্বর ১৯৭৫ সালে সে স্পেনের রাজার দায়িত্ব গ্রহণ করেন। অভিষেকের  কিছুদিন পরেই তিনি ফ্রাঙ্কোর স্বৈরাচারী নীতিকে বাতিল করে দেন এবং স্পেনে নতুন গণতান্ত্রিক যুগের সূচনা করেন। এটি তাকে একটি গণভোটের মাধ্যমে ১৯৭৮ সালের স্পেনীয় সংবিধানের অনুমোদন এনে দেয়, যা সাংবিধানিক রাজতন্ত্র প্রতিষ্ঠা করে।

স্পেনের সংবিধান অনুযায়ী রাজা রাষ্ট্রপ্রধান ও স্পেনীয় সশস্ত্রবাহিনীর প্রধান হিসেবে বিবেচিত হবেন।  তিনি এবেরো আমেরিকার সাথে সম্পর্ক উন্নয়নে কাজ করেন। স্পেনের রাজা হওয়ায় তিনি  এবেরো আমেরিকান রাষ্ট্রসমূহের সংগঠন অরগানেসাসিওন দে এস্তাদোস সিবেরোআমেরিকানোসের প্রধানের দায়িত্ব পালন করছেন, যা ৭০ কোটি মানুষের প্রতিনিধিত্ব করে। ২০০৮ সালে তিনি এবেরো আমেরিকার নেতাদের মধ্যে সবচেয়ে জনপ্রিয় নেতা হিসেবে বিবেচনা করা হয়।

প্রারম্ভিক জীবন 
১৯৩৮ সালে রোমে সাবেক ইতালি প্রজাতন্ত্রে জুয়ান কার্লোসের জন্ম। তার ছিলেন বার্সেলোনার কাউন্ট ইনফান্তে জুয়ান আর মা ছিলেন বোরবোন দোস সিসিলিয়াসের রাজকন্যা মারিয়া মার্সেডিজ। তিনি ১৯৪৮ সালে স্পেনে চলে আসেন। তিনি স্যান সেবাস্তিয়ানে পড়াশোনা শুরু করেন এবং মাদ্রিদের স্যান ইসিদ্রো ইন্সটিটিউটে শেষ করেন। তিনি পরে সেনাবাহিনীতে যোগদান করেন, ১৯৫৫ পর্যন্ত ১৯৫৭ পর্যন্ত সারাগোসা সামরিক একাডেমী থেকে প্রশিক্ষণপ্রাপ্ত হোন।

জুয়ান কার্লোসের দুই জন বোন রয়েছে, ইনফান্তে পিলার ও ইনফান্তে মার্গারিতা ও একজন ছোট ভাই ছিলেন আলফোনসো। আলফোনসো ১৯৫৬ সালের মার্চে তাদের পারিবারক বাসস্থান পর্তুগালের এস্তোরিওতে একটি গুলি দুর্ঘটনায় মারা যান।

জুয়ান কার্লোস ১৯৬২ সালে ১৪ মে গ্রিসের রাজা পলের কন্যাকে সোফিয়াকে অ্যাথেন্সে  বিয়ে করেন। সে গ্রীক অর্থোডক্স ছিল কিন্তু স্পেনের রানী হওয়ায় পরে রোমান ক্যাথলিক হন। তাদের দুই কন্যা ও এক পুত্র রয়েছে ইনফান্তে এলেনা, ইনফান্তে ক্রিস্টিয়ানা ও ফিলিপ জুয়ান পাবলো আলফোনসো।

জুয়ান কার্লোস ও সোফিয়া বিভিন্ন ভাষায় শুদ্ধভাবে কথা বলতে পারে স্পেনীয়, ইংরেজি, ফরাসি। রাজা পর্তুগীজ ও ইতালীয় এবং রানী জার্মান ও তার মাতৃভাষা গ্রিক শুদ্ধভাবে বলতে পারেন।

জুয়ান কার্লোস অ্যামেচার রেডিও ব্যবহারকারী। তার কল সংকেত হচ্ছে  EA0JC। তিনি বিশ্ব স্কাউট সংস্থারও সদস্য।

তার নিজস্ব আয় হচ্ছে আনুমানিক ৫০ লাখ মার্কিন ডলার এবং রাজপরিবারের ২০১১-এর ডিসেম্বর পর্যন্ত আয় ছিল ১৭০ কোটি মার্কিন ডলারের উপরে।

আরো দেখুন 

 বর্তমান রাষ্ট্রপ্রধান ও সরকারপ্রধানদের তালিকা

তথ্যসূত্র

বহিঃসংযোগ 

 Biography of Juan Carlos I at CIDOB Foundation
স্পেনীয় রাজপরিবারের দাপ্তরিক ওয়েবসাইট
Juan Carlos I Family Tree
 Spanish king tells Chavez to 'shut up'
Voices of the Transition – A Political History of Spain, 1975–1982 
Earth Times article 
Spain supports the monarchy
 Royals
চাভেজের বিরুদ্ধে রাজা

১৯৩৯-এ জন্ম
জীবিত ব্যক্তি
স্পেনের রাজা
রোমের ব্যক্তি
১৯৩৮-এ জন্ম
ক্ষমতাচ্যুত রাজশাসক
ফোর ফ্রিডমস পুরস্কার প্রাপক
২১শ শতাব্দীর স্পেনীয় রাজশাসক